
1 straipsnis. 35 straipsnio pakeitimas
Pakeisti 35 straipsnio 1 dalies 16 punkto e papunktį ir jį išdėstyti taip:
„e) laikinojo įdarbinimo įmonė nėra Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – Valstybinė darbo inspekcija) įrašyta į Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – Valstybinė darbo inspekcija) sudaromą ir jos interneto svetainėje skelbiamą laikinojo įdarbinimo įmonių sąrašą Licencijų informacinėje sistemoje, kai darbdavys užsienietį ketina įdarbinti pagal laikinojo darbo sutartį;“. 

2 straipsnis. 44 straipsnio pakeitimas
Pakeisti 44 straipsnio 1 dalies 19 punkto f papunktį ir jį išdėstyti taip:
„f) yra Valstybinės darbo inspekcijos išbrauktas iš Valstybinės darbo inspekcijos sudaromo ir jos interneto svetainėje skelbiamo laikinojo įdarbinimo įmonių sąrašo Licencijų informacinėje sistemoje, kai užsieniečio darbdavys yra laikinojo įdarbinimo įmonė.“.


3 straipsnis. 50 straipsnio pakeitimas
Pakeisti 50 straipsnio 1 dalies 3 punktą ir jį išdėstyti taip:
„3) užsienietis ketina dirbti pagal laikinojo darbo sutartį ir turi arba kvalifikaciją, susijusią su atliktinu darbu, arba ne mažesnę negu 1 metų darbo patirtį per pastaruosius 3 metus, susijusią su atliktinu darbu, ir pateikiamas laikinojo įdarbinimo įmonės, Valstybinės darbo inspekcijos įrašytos į Valstybinės darbo inspekcijos sudaromą ir jos interneto svetainėje skelbiamą laikinojo įdarbinimo įmonių sąrašą Licencijų informacinėje sistemoje, įsipareigojimas įdarbinti užsienietį pagal laikinojo darbo sutartį ne trumpesniam negu 6 mėnesių laikotarpiui visą darbo laiko normą bei darbo Lietuvos Respublikoje metu mokėti užsieniečiui mėnesinį darbo užmokestį, ne mažesnį negu paskutinis paskelbtas kalendorinių metų vidutinis mėnesinis BDU dydis, o laikotarpiais tarp siuntimų – ne mažesnį negu Lietuvos Respublikos Vyriausybės patvirtinta minimalioji mėnesinė alga.“.

4 straipsnis. Įstatymo įsigaliojimas
Šis įstatymas  įsigalioja 2027 m. liepos 1 d.


Skelbiu šį Lietuvos Respublikos Seimo priimtą įstatymą


Respublikos Prezidentas     	


